220 Manus

Secundum Philosophum secundo *De anima*, manus est organum organorum, quia per manus homo prouidet sibi necessaria. Sic spiritualiter per the opera manuum potest homo prouidere necessaria anime sue, Psal. [127:2]: in *Labores manuum tuarum quia manducabis*. Vnde de muliere bona dicitur Prou. ultimo [31:13, 20, 31]: *Operata est consilia manuum suarum*. Et *Manuum suam aperuit inopi,* et sequitur, *Date* illi *de fructu manuum suarum*.

¶ De malo homine qui habet manus que aridas, dicitur Job 21[:16]: *Verumtamen quia non sunt in manu sua bona consilium eorum longe sit a me*. Non enim debet homo sic se contemplari[[1]](#endnote-1) dare ut non debeat pro necessitatibus sui et aliorum se vexare, sicut dicit Gregorius, *Super Ezechielem*, 1, manus hominis sub pennis eorum non sufficit homini bene loqui ori nisi cohibeat malum ab ore ne dicatur ei illud, Gen. 27[:22]: *Vox quidem Jacob, sed manus sunt Esau*. Propter est Gedeon tradidit populo suo *tubas in manibus,* Judic. 7[:16], cum quibus fugauerunt hostes. Et David psallens manu fugauit spiritum nequam a Saul, 1 Reg. 16[:17]. Vnde ad literam musica que fit mediante manu magis proficit ad alliciendum cor hominis quam que fit solo ore, sic moraliter in figuram istorum illa sancta animalia, Ezech. 1[:8] Habeant *manus sub pennis* qui sub pennis contemplacionis. Habebant manus bone operacionis. Vnde dicit Aristoteles, 1, *De animalibus*, c. 7, quod quando linee sunt intra manus hominis sunt longe scindentes totam palmam, signant longitudinem uite et cum breues breuitatem /f. 66va/ uite, sic spiritualiter qui perseuerant in operibus bonis sperare possunt longitudinem uite eterne, alias non. Vnde Chrisostomus Homilia 12 *Super Mattheum*, dextra manus hominis est voluntas anime; sinistra manus est voluntas corporis. Que sic voluntatur quia anima in arbitrio suo creata est, ut ad quod voluerit declinet, siue ad bonum, siue ad malum. Sed caro non sic est creata in arbitrio sui. Ideo sancti dicuntur exercere Dei; peccatores vero qui carnem sequntur dicuntur sinistri.

¶ Item, manus triplex legitur: Dei, viri iusti, et viri impii. Manus Dei legitur continens et regens sicut nauegans est in manu naute, Psal. [94:4]: *In manu ejus sunt omnes fines terræ*.

Item, protegens et tegens sicut prelatus quilibet sub summo pontifice, Eccli. 10[:4-5]:  *In manu Dei potestas* *hominis,* scilicet, ad presidendum et predicandum.

¶ Item, manus Dei legitur puniens et premens, scilicet, inpenitens, sicut fures in manu iudicis, Eccli. 2[:22]: *Si pœnitentiam non egerimus, incidemus in manus Dei*.

¶ Item, sustinens et fouens, scilicet, obedientes sicut monarchus in manu abbatis, Sap. 3[:1]: *Justorum animæ in manu Dei sunt, et non tanget*.

Item, iuuans et alliciens sicut patet in multis egris sanatis. At quia signum ducit in cognicionem significati. Ideo depingitur crucifixo Christi coram hominibus, sed heu quia in Psal. [77:42] dicitur, *Non sunt recordati manus ejus, die qua redemit eos de manu tribulantis*. Hec nempe est manus qua suos creauit, gubernauit, sanauit, redemit, benedixit, attraxit, diabolum devicit, Ysai. 17[:10]: *Fortis adjutoris tui non es recordata*. Manus viri iusti debet extendi secundum sex demensiones quia superius ad Deum per deuocionem, Psal. [140:2]: *Elevatio manuum mearum sacrificium*. Sic Christus *eleuatis manibus ferebatur in celum*, Luc. 24[:51]. Inferius ad[[2]](#endnote-2) egens per compassionem, sicut sol extendit radium inferius ad illuminandum, Prou. vltimo [31:20]: *Manum suam aperuit inopi*. Sic Christus, Matt. 8[:3] extendendo manum mundauit leprosum, Psal. [103:28]: *Aperiente te manum tuam, omnia implebuntur bonitate*. Dextrorsum ad amicum per promacionem, Psal. [88:22]: *Manus enim mea auxiliabitur ei*. Sic Christus, Matt. 9[:25]: *Tenuit manum* puellae. Et surrexit sinistrorsum ad inimicum per pacienciam, Prou. 1[:24]: *Extendi manum meam, et non fuit qui aspiceret*. Sic Christus in cruce, Ysai. 65[:2]: *Tota die expandi manus meas ad populum* non *credulum*. Ante ad operium spiritualium aremitatem, Prou. vltimo [31:19]: *Manum suam misit ad fortia*. Sic Christus Joan. 13[:5]: Vbi *pedes discipulorum* lauit. Vbi turbas pauce retro ad temporalium per inpensionem.

Sicut nauta eicit onerosa de naui propter periculum, Act. 27[:29]. Paulus[[3]](#endnote-3) excuciens de manu viperam nichil mali passus est, sic Christus quando eiecit ementes et vendentes de templo. Igitur secundum illud Eccli. 4[:36]: *Non sit manus tua porrecta ad accipiendum*, sed pocius *ad dandum.* Manus impii legitur extensa ad ingurgitandum per gulam, Eccli. 31[:21]: *Si in medio multorum sedisti, ne extendas manum tuam*, etc. Hec est manus canis, Psal. 21[:21]: *Erue a framea* mea et de manu canis.

Secundo, legitur in munda ad matulandum per luxuriam, Ysai. 1[:15]: *Manus vestræ sanguine plenæ sunt*. Hec est manus meretricis de qua, Eccle. 7[:27]: *Inveni* *amariorem morte mulierem*, et sequitur *vincula sunt manus* eius.

¶ Tercio, legitur arida per accidiam, Matt. 12[:10]: *Ecce* ego *habens manum aridam*. Quia sine virtute operandi, Prou. 19[:24]: *Abscondit piger manum sub ascella*. Hec est manus ursi quod est animal tardi motus de quo 1 Reg. 17[:37]: *De manu ursi liberabit me*.

Quarto, legitur collecta ad attrahendum per auariciam, Ezech. 16[:49]: *Manum egeno et pauperi non porrigebant*.

1. contemplari ] *corr*. contemploeri F.128. [↑](#endnote-ref-1)
2. ad ] *add*. ~~illuminadum~~ F.128. [↑](#endnote-ref-2)
3. Paulus ] *add*. ~~est sic Christus~~ F.128. [↑](#endnote-ref-3)